butter
ఇంగ్లండ్‌ వికెట్‌ కీపర్‌ జాస్‌ బట్టర్‌కు జట్టులో స్థానం
లండన్‌: ఇంగ్లండ్‌ వికెట్‌ కీపర్‌గా జాస్‌ బట్లర్‌కు జట్టులో స్థానం దక్కింది.కాగా అయిదు టెస్టుల సిరీస్‌లో భాగంగా టీమిండియాతో తొలి టెస్టులో మెరుగైన ప్రదర్శన కనబరిచిన ఇంగ్లండ్‌ ఆ తరువాత విశాఖలో జరిగిన రెండవ టెస్టులో ఘోర పరాజయం పొందింది. దీంతో ఇంగ్లండ్‌ క్రికెట్‌ బోర్డు దిద్దుబాటు చర్యలకు దిగింది.కాగా ప్రధానంగా ఇంగ్లండ్‌ వికెట్‌ కీపర్‌ జాస్‌ బట్లర్‌ను తిరిగి జట్టులోకి తీసుకోవాలని యాజమాన్యం భావిస్తుంది.దీనిలో భాగంగా నాలుగు టెస్టు మ్యాచ్‌లు మాత్రమే ఆడిన అనుభవం ఉన్న బేస్‌ డకెట్‌ను పక్కకు పెట్టాలని చూస్తుంది.కాగా ప్రధానంగా టీమిండియాలోని స్పిన్‌ పిచ్‌లపై ఆడటానికి డకెట్‌ తీవ్ర ఇబ్బందులు పడుతున్నాడు.దీంతో అతనికి విశ్రాంతినివ్వాలని ఈసిబి ఆలోచనగా ఉంది.అదే క్రమంలో ఇంగ్లండ్‌కు ప్రస్తుతం అందుబాటులో ఉన్న బ్యాటింగ్‌ ఆప్షన్‌గా బట్లర్‌ను పరిశీలిస్తుంది. అయితే టెస్టుల్లో పెద్దగా ఆకట్టులోనేని బట్లర్‌ను జట్టులోకి తీసుకుంటే ఎంత వరకు ఉపయోగపడతాడు అనే అంశాన్ని కూడా ఇంగ్లండ్‌ సెలక్టర్లు సమీక్షిస్తున్నారు.కాగా మొహాలీలో జరిగే మూడవ టెస్టులో బట్లర్‌ ఆడితే మాత్రం ఏడాది తరువాత టెస్టు మ్యాచ్‌ ఆడే అవకాశాన్ని మళ్లీ దక్కించుకున్నట్లు అవుతుంది.గత ఏడాది అక్టోబర్‌లో పాకిస్థాన్‌తో బట్లర్‌ చివరి టెస్టుమ్యాచ్‌ ఆడాడు. ఇంగ్లండ్‌ టెస్టు ప్రాబబుల్స్‌లో బట్లర్‌ ఉన్నా తొలి రెండు టెస్టుల్లో ఆడే అవకాశం దక్కలేదు